બે દિવસની નવી દિલ્હીની મુલાકાત દરમિયાન મુખ્યમંત્રી વિજય રૂપાણીએ મંગળવારે વડાપ્રધાન નરેન્દ્ર મોદીને મળ્યા હતા. વડાપ્રધાન સાથેની મુલાકાત દરમિયાન કેનેડાના વડાપ્રધાનની ગુજરાત મુલાકાત સંદર્ભે પણ પ્રાથમિક ચર્ચા થઇ હતી. ગુજરાતના મુખ્યમંત્રી તરીકે પદભાર સંભાળ્યા બાદ રૂપાણીએ સોમવારે રાષ્ટ્રપતિ અને ઉપરાષ્ટ્રપતિની સૌજન્ય મુલાકાત બાદ આજે વડાપ્રધાન સાથે ચાળીસ મિનિટ સુધી બેઠક કરી વિવિધ મુદ્દાઓની ચર્ચા કરી હતી. મુખ્યમંત્રી રૂપાણીએ કેવડીયા કોલોની ખાતે નિર્માણાધિન ‘સ્ટેચ્યુ ઓફ યુનિટી’ના સ્ટેટસ રિપોર્ટ રજૂ કર્યો હતો. આ ઉપરાંત ગયા વર્ષે પીએમ સમક્ષ થયેલા વિવિધ નદીઓના લિન્ક પ્રોજેક્ટ, આંતરરાજ્ય પ્રોજેક્ટ્સ અંગેના ફોલોઅપ મુદ્દે ચર્ચા કરી હતી.